20/04/2021 | Administración LocalMunicipal
Cedeira
Publicación texto prezo público asistencia espectáculos

ANUNCIO Aprobación do texto regulador do prezo público pola asistencia a espectáculos e representacións e pola participación en actividades socio-culturais, recreativas, de ocupación do tempo de lecer e de educación non formal e calquera outra de análoga natureza O Pleno do Concello de Cedeira, en sesión celebrada o 25 de marzo de 2021, adoptou, entre outros, o seguinte acordo: PRIMEIRO.–Aprobar o seguinte Texto regulador do prezo público pola asistencia a espectáculos e representacións e pola participación en actividades socio-culturais, recreativas, de ocupación do tempo de lecer e de educación non formal e calquera outra de análoga natureza: <<TEXTO REGULADOR DO PREZO PÚBLICO POLA ASISTENCIA A ESPECTÁCULOS E REPRESENTACIÓNS E POLA PARTICIPACIÓN EN ACTIVIDADES SOCIO-CULTURAIS, RECREATIVAS, DE OCUPACIÓN DO TEMPO DE LECER E DE EDUCACIÓN NON FORMAL E CALQUERA OUTRA DE ANÁLOGA NATUREZA ARTIGO 1.º.–FUNDAMENTO E NATUREZA. De conformidade co previsto no artigo 127, en relación co artigo 41 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais –TRLRHL–, se establece o prezo público pola participación en actividades socioculturais, recreativas, de ocupación do tempo de lecer, formativas e outras de análoga natureza así como pola asistencia a espectáculos, representacións e calquera outra actividade deste tipo organizados polo Concello de Cedeira. ARTIGO 2.º.–OBXECTO. Constitúe o obxecto deste prezo público a participación en actividades e talleres de carácter social, cultural, recreativos, de ocupación do tempo de lecer e, en xeral, de educación non formal ou calquera outra de carácter análogo organizada polo Concello. Igualmente son obxecto deste prezo público a asistencia a espectáculos, representacións e calquera actividade análoga igualmente organizada polo Concello. ARTIGO 3.º.–OBRIGADOS AO PAGO.1. Están obrigados ao pago dos prezos públicos aquí regulados aquéles que se beneficien dos servizos ou actividades prestadas ou realizadas por este Concello a que se refire o apartado anterior.2. O pago das cotas establecidas no artigo 6.º realizarase de acordo co regulado no artigo 7.º do presente Texto Regulador.3. O obrigado ao pago deberá: a) Formalizar cantas declaracións e comunicacións se lle exixan para cada precio público b) Facilitar a práctica de comprobacións e inspeccións, así como a entrega dos datos, antecedentes e xustificantes que lles sexan solicitados. Artigo 4.º.–SUPOSTOS DE NON SUXEICIÓN. Non será de aplicación o prezo público regulado no presente Texto: 1. No caso de espectáculos ou actividades organizadas polo propio Concello dentro do horario lectivo, entendendo por tal o dos centros de ensinanza infantil, primaria e secundaria do Concello e dirixidos ao alumnado destes. A título de exemplo, actividades como contacontos, representacións teatrais, concertos, etc.2. No caso de espectáculos contratados polo Concello que sexan declarados pola Xunta de Goberno Local como de interese social ou cultural. Neste suposto, valorando o interese artístico, representativo ou social da prestación, a Xunta de Goberno Local poderá declarar o interese social ou cultural da prestación e a non exixencia do precio público.3. Non están suxeitos ao pago do precio público aquí regulado, os actos organizados polo Concello e que sexan consecuencia de intercambios ou convenios con outras administracións que se rexerán polas cláusulas concertadas. ARTIGO 5.º.–EXENCIÓNS, BONIFICACIÓNS E BENEFICIOS FISCAIS. Estarán exentos do pago do prezo público regulado no presente Texto as persoas en risco de exclusión social previo informe emitido polos Servizos Sociais do Concello. Informe do que se dará traslado ao departamento xestor do curso ou actividade de que se trate e ao de tesourería. Non obstante, de acordo co sinalado no artigo 44.2 do referido Texto refundido, tendo en conta a existencia de razóns sociais, benéficas e de interese público que así o aconsellan, establécense as exencións e bonificacións seguintes: a) Unha bonificación do 100 por cento para os membros de unidades familiares nas que os ingresos per cápita non acaden o IPREM. A estes efectos entenderase como unidade familiar a composta por todas as persoas que figuren inscritas na mesma folla padroal. b) Unha bonificación do 50 por cento para os membros de familias con título de familia numerosa. c) Unha bonificación do 50 por cento para os membros de familias monoparentais, entendendo como tal a definida nos termos do artigo 13 da Lei 3/2011 de 30 de xuño, de apoio á familia e á convivencia de Galicia. d) Unha bonificación familiar do 25 por cento aplicable aos casos nos que se inscriban ou participen un mínimo de dous irmáns menores de 18 anos en calquera das actividades ou talleres gravados no presente texto. e) Unha bonificación do 100 por cento para os maiores de 65 anos, que conten cuns rendementos económicos brutos per cápita que non superen o 125% do IPREM vixente no momento de efectuar a solicitude computados anualmente por todos os conceptos e por unidade familiar. Quen reúna os requisitos anteriores, deberá solicitar a acreditación que lle dá dereito á redución con antelación a calquer tipo de matriculación ou adquisición de entrada. Esta acreditación terá validez dentro do ano natural para o que foi solicitada, sen prexuízo de ser renovada anualmente. A persoa solicitante deberá xustificar o seu dereito mediante a presentación da seguinte documentación: 1. No caso das bonificacións contempladas nas letras a) e e): DNI do solicitante, última declaración do IRPF e volante de padrón acreditativo dos inscritos na mesma folla padroal que se incorporará ao expediente de oficio polo Concello.2. No caso da bonificación contemplada na letra b) deberá acompañar: DNI do solicitante e título de familia numerosa en vigor.3. No caso da bonificación contemplada na letra c) deberá acompañar: DNI do solicitante e certificado de familia monoparental en vigor emitido pola autoridade competente.4. No caso da bonificación contemplada na letra d) deberá acompañar: DNI dos solicitantes xunto cos documentos de matriculación destes. Non obstante, resérvase o dereito da administración de solicitar a documentación accesoria que considere axeitada e necesaria de cara á acreditación da concorrencia das circunstancias que determinan a aplicación das bonificacións de que se trate, tal e como se contempla no artigo 3.3 deste Texto Regulador. A tramitación e aplicación das bonificacións realizarase polo departamento xestor das actividades gravadas. Artigo 6.º.–CONTÍA. O importe do precio público ou tarifa será o establecido nos seguintes apartados: a) Réxime xeral. *Aplicable no caso de obradoiros, cursos e outras actividades análogas que se realicen con carácter puntual aínda que excedan dun mes. Neste caso o importe do prezo público virá determinado pola aplicación do prezo por hora de duración. No caso de fraccións de tempo distintas da hora aplicarase o importe proporcional tendo en conta o prezo/hora marcado. **Aplicable a obradoiros, cursos e outras actividades análogas que teñan carácter de continuidade e non puntual. Neste caso o importe do prezo público virá determinado pola aplicación do prezo/mes fixado para unha hora de duración á semana. No caso de fraccións de tempo diferentes aplicarase o importe proporcional tendo en conta o prezo/mes por hora marcado. ***O abono cultural dará dereito a asistencia a todos os espectáculos programados polo Concello, coa excepción dos recollidos no apartado seguinte, e a asistencia a un máximo de dous cursos ou obradoiros. b) Réxime especial. No caso de espectáculos, representacións, concertos e outros análogos considerados. de relevancia atendendo a factores tales como o importe da prestación, o prestixio do artista ou do espectáculo ofrecido e outros semellantes, o prezo público a exixir pola entrada ao espectáculo será fixado pola Xunta de Goberno Local en acordo motivado atendendo ao custo do evento e valorando as circunstancias que concorran en cada caso. ARTIGO 7.º.–NORMAS DE XESTIÓN.1. O pago do prezo público se realizará, para as entradas a espectáculos, no momento de solicitar a entrada. A súa xestión se efectuará mediante venda directa en taquillas, mediante calquer forma de venda telemática que poidera establecerse, e en todo caso, con carácter previo ao acceso ao recinto. A entrada que xustifica o pago do servizo constará de recibo numerado con indicación da data, importe, tipo de espectáculo e pase ou hora. Correspóndelle ao departamento de Cultura en coordinación coa Administración Tributaria Local e a Tesourería Municipal, o ordenamento, funcionamento e xestión da venda de entradas sinaladas no parágrafo anterior.2. O pago das tarifas das restantes modalidades se realizará mediante autoliquidación, no modelo establecido ao efecto, efectuándose o ingreso nalgunha das entidades financeiras que se indiquen no propio modelo ou mediante TPV nas instalacións municipais. O ingreso deberá realizarse con carácter previo á realización da actividade e no caso de actividades periódicas dentro dos dez primeiros días de cada mes ou periodo correspondente.3. Só producido o ingreso se entenderá que ten dereito á asistencia ás sesións das actividades e espectáculos gravados.4. A inasistencia total ou parcial ás actividades non é causa de devolución das cantidades abonadas, salvo por causas de forza maior debidamente acreditadas.5. Cando por causas non imputables ao obrigado ao pago do precio, o servicio, espectáculo ou actividade non se preste ou desenvolva, procederá a devolución do importe correspondente.6. A débeda poderá exixirse polo procedemento administrativo de constrinximento. ARTIGO 8.º.–REMISIÓN NORMATIVA. O presente precio público se rexerá, en todo o non previsto no presente texto regulador, pola normativa xeral en materia de ingresos de dereito público. ARTIGO 9.º.–ENTRADA EN VIGOR. O presente precio público entrará en vigor ao día seguinte da publicación deste texto no Boletín Oficial da Provincia, e continuará en vigor ata a súa modificación ou derogación. Artigo 10.º.–MODIFICACIÓN DO PREZO PÚBLICO. Os prezos públicos establecidos na presente ordenanza poderán ser modificados de conformidade co artigo 47.1 do Texto Refundido da Lei Reguladora de Facendas Locais aprobado por RD Lexislativo 2/2004, de 5 de marzo. Disposición derrogatoria Quedan derrogadas expresamente, a ordenanza fiscal reguladora do prezo público por actividades culturais e deportivas, publicada no Boletín Oficial da Provincia de A Coruña número 144, de data 31 de xullo de 2012, así como a ordenanza fiscal reguladora da taxa pola prestación de servicios no centro socio-cultural e as súas instalacións, publicada definitivamente no Boletín Oficial da Provincia de A Coruña número 127, de data 5 de xuño de 2002.>> SEGUNDO.–Publicar o presente acordo no Boletín Oficial da Provincia e no taboleiro de edictos dixital do Concello.>> Cedeira, 14 de abril de 2021. O alcalde Asinado: Pablo Diego Moreda Gil